# Diàleg 5: Els ulls de l'Anna

D'on ets?Diàleg 5 :
| 1 | MAX | Bon dia, Anna! |
| 2 | ANNA | Bon dia. Ostres! Què hi fas ja, aquí? T'has llevat molt d'hora, avui! |
| 3 | MAX | Sí. Avui vinc amb tu. Agafarem l'autobús junts. Què et sembla? |
| 4 | ANNA | Doncs mira, ja el tenim aquí. |
| 5 | MAX | Un bitllet al centre, si us plau. |
| 6 | CONDUCTOR | Un euro amb vint-i-cinc, si us plau. |
| 7 | MAX | Tingui. |
| 8 | CONDUCTOR | Un bitllet de vint euros! No es pot pagar amb bitllets tan grans a l'autobús! |
| 9 | MAX | Vaja, ho sento. No tinc bitllets més petits. |
| 10 | ANNA | Passa. Ja pago jo amb la targeta. |
| 11 | MAX | Ostres, gràcies Anna. Quina vergonya! Disculpa. Gràcies. |
| 12 | ANNA | De res. No passa res. |
| 13 | MAX | Quins ulls grisos més bonics que tens! M'he quedat sense paraules. |
| 14 | ANNA | M'ho diuen sovint. No sóc d'aquí, per això tinc aquests ulls. |
| 15 | MAX | Ah, no? No ets d'aquí? D'on ets? |
| 16 | ANNA | Sóc de Romania. Són romanesos, aquests ulls! |
| 17 | MAX | Quin país més bonic, Romania. Hi vaig estar l'any passat de vacances. Em va agradar molt. Sobretot les muntanyes i el mar. I la gent era molt agradable. Per cert, parles molt bé el català |
| 18 | ANNA | Gràcies. Vaig fer un curs només d'arribar a Catalunya. Al principi va ser molt dur: llengua nova, feina nova, vida nova. Jo vinc d'un poble de mar molt petit. És tan petit que és impossible no trobar-te la família quan surts de casa. Trobo a faltar molt el meu país, el meu poble, la meva gent. M'agradaria tornar-hi. |
| 19 | MAX | Per què vas venir, doncs? No t'agrada, Barcelona? Tothom diu que és una ciutat fantàstica! |
| 20 | ANNA | Barcelona és una ciutat molt bonica però tinc gairebé tota la família a Romania. Trobo molt a faltar els meus pares, els meus cosins, els meus amics... És difícil d'explicar. |
| 21 | MAX | Llavors per què vas venir a Barcelona? |
| 22 | ANNA | A Romania vaig estar buscant feina durant 2 anys. No vaig trobar res. A més els salaris abans eren molt baixos. L'atur era elevat. No hi havia feina. Llavors vaig decidir venir a Barcelona. Aquí hi tinc un germà. |
| 23 | MAX | Ja ho entenc. Fa molt, que ets a Barcelona? |
| 24 | ANNA | Sí, vaig venir a Barcelona a treballar fa 5 anys. |
| 25 | ANNA | Mira, ja hi som. La nostra parada. |
| 26 | MAX | Podem quedar per dinar? |
| 27 | ANNA | Em sap greu, no puc. Surto a les dues i tinc pressa. |
| 28 | MAX | Vaja. I per esmorzar? |
| 29 | ANNA | No paro per esmorzar. Treballo tot seguit sense pausa. |
| 30 | MAX | Com que no pares per esmorzar? Però a quina secció del banc treballes? |
| 31 | ANNA | Ja en parlarem un altre dia. Ara haig de marxar. No vull fer tard. |

# Text

* El Max va néixer a Ripoll, un poble de muntanya. Quan va començar la universitat, ell i uns companys del poble van llogar un pis. Va estar compartint pis durant sis anys. Quan va començar a treballar es va comprar el seu propi pis. Al Max no li agrada el centre de la ciutat perquè hi ha molt soroll. El Max vesteix molt elegant, fins i tot porta corbata.
* L'Anna és de Romania. Va néixer a Romania en un poble de mar, però ara viu a Barcelona. Va venir a Barcelona perquè a Romania no trobava feina. Barcelona li agrada, però s'estimaria més tornar al seu país. Viu en un pis petit lluny del centre de la ciutat amb el seu fill i el seu marit. L'Anna no té mai diners per comprar roba. Normalment porta un vestit senzill.

# Vocabulari

Vocabulari d'en Max :
| En Max ha nascut a Catalunya. És català. | En Max és solter. No està casat i tampoc té parella. | La bandera catalana té 2 colors: groc i vermell. | Ripoll és un poble de muntanya que es troba prop del Pirineu |
Vocabulari de l'Anna :
| L'Anna viu a Barcelona amb el seu fill i el seu marit. L'Anna té els seus pares a Romania. A Barcelona hi té un germà. | L'Anna és de Romania. L'Anna és Romanesa. | La bandera Romanesa té 3 colors: blau, groc i vermell. |

# La cançó

* Grup: Havanera tradicional catalana
* Àlbum: ----
* Nom: El meu avi
* Enllaç: El meu avi
* Lletra: Les paraules interessants están en negreta
a bordo del "Català" el millor vaixell de guerra de la flota d'ultramar. El timoner i el nostramo i catorze mariners eren nascuts a Calella de Palafrugell.
Quan el Català sortia a la mar els nois de Calella feien un cremat mans a la guitarra solien cantar: Visca Catalunya! Visca el "Català"!
Arribaren temps de guerres de perfídies i traïcions i en el mar de les Antilles retronaren els canons. I els mariners de Calella i el meu avi enmig de tots- varen morir a coberta, al peu del canó.
Quan el "Català" sortia a la mar cridava el meu avi: Apa, nois, que és tard! però els valents de bordo

# Referències

* ↑ Video clip de Barcelona, pels Buhos, Barcelona s'il.lumina
* ↑ de Los manolos Rumba a TV3
* ↑ Verió Los Manolos als jocs olímipcs de Barcelona 1992
* ↑ Versió ska de Xeic